பொது பல்கலைக் கழகங்களுக்கு, ஒன்றுக்கொன்று தொடர்புடைய இரு முக்கியமான செயல்பாடுகள், கடமைகள் உள்ளன. முதலாவது மாணவர்களின் அறிவு எல்லையை விரிவுபடுத்துவது. இவ்வாறு பெறப்படும் அனைத்து அறிவு, அத்தகைய அறிவை நிலைநாட்டும் அதிகாரக் கட்டமைப்பு ஆகியவற்றுடன் பகுத்தறிவுடன் கூடிய ஒரு அணுகுமுறையை மேற்கொள்வது என்பதையே இது குறிக்கும். பல்கலைக் கழகத்தின் முதலாவது கடமையுடன் மிக நெருங்கிய தொடர்புடைய இரண்டாவது கடமை சிந்திக்க இயன்ற பொறுப்பு மிகுந்த குடிமக்களை உருவாக்குவது என்பதுதான். பழைமை வாய்ந்த நடைமுறைகளையும், ஆதிக்கம் செலுத்தும் அனைத்து வடிவங்களிலான அமைப்புகளையும் நுணுக்கமான கேள்விகளைக் கேட்பதற்கு மாணவர்களைப் பயிற்று விப்பது என்பதே இதன் பொருள். பல்கலைக் கழகங் களின் முதன்மையான பிரதிநிதிகளாக இருப்பவர்கள் பொதுமக்களே தவிர, அரசு அல்ல. அரசும், அதன் கட்டுப்பாட்டில் இருக்கும் அமைப்புகளும் ஆதிக்கக் கோட்பாடுகளை வெளிப்படுத்துவதைப் பொருத்த வரை, அரசின் அனைத்து செயல்பாடுகளையும் மிகநுணுக்கமாக மதிப்பீடு செய்வது ஒரு பொது பல்கலைக் கழகத்தின் கடமையாகும். அதனால் ஒரு பல்கலைக் கழகம் என்பது மக்களாட்சி செயல்முறைக்கு ஒரு அடித்தளமாக அமைந்திருப்பது என்பதுடன், ஆட்சி அதிகாரத்தில் இருப்பவர்கள் மீது தொடர்ந்து கண்காணிப்பு செய்து வருவதுமாகும். இவ்வாறு, தற்போதைய அரசு எதனை தேச விரோதம் என்று முத்திரை குத்துகிறதோ, அது போன்ற செயல்களை மேற்கொள்வதுதான் உண்மையிலேயே அனைத்து பொது பல்கலைக் கழகங்களின் கடமை யாகும். அரசைக் கேள்வி கேட்பதே தேசவிரோதம் என்றால், தேசிய மதிப்பீடு மற்றும் தரப் பாகுபாடு செய்யும் அமைப்புகள் வழங்கும் உயர்ந்த மதிப்பீட்டு எண்களை விட தனித்த புகழ் அளிப்பதாக விளங்கும் மரியாதைக்காக வழங்கப்பட்ட அடையாளச் சின்ன மாக அரசு வழங்கும் இந்த பட்டத்தை பல்கலைக் கழ கங்கள் ஏற்று அணிந்து கொள்ள வேண்டும். ஒரு மக்களாட்சி நாட்டில் பல்கலைக் கழகங்களும், அரசும் ஒன்றின் மீது ஒன்று அக்கறை காட்ட வேண்டிய ஓர் உறவு முறையைக் கொண்டவையாகும். பல்கலைக் கழகங்களுக்கு தன்னாட்சி உரிமையை அளிப்பதன் மூலம் அரசு எந்த சலுகையும் காட்டுவது இல்லை. அது அரசு செய்ய வேண்டிய கடமையும், மக்களாட் சியைப் பாதுகாக்க வேண்டிய அதன் பொறுப்பின் ஒரு பகுதியுமாகும். தன்னாட்சியை மேம்படுத்துவது என்பது அரசின் மேற்பார்வையைக் குறிப்பதாகும். ஆனால், அது பாடதிட்டம் மற்றும் ஆய்வு செயல்திட்ட வடிவங்களை பல்கலைக் கழகங்களின் மீது திணிப்பது என்பதாகாது. நிச்சயமாக அது பல்கலைக் கழகங்களின் முக்கியமான பதவிகளில் ஆளுங்கட்சிகளின் கைக்கூலிகளை நியமிப்பது, சட்டம், ஒழுங்கு இயந்திரம் மூலம் பல் கலைக் கழக வாழ்வை ஒழுங்குபடுத்துவது என்பதா காது. அந்தந்தத் துறைகளின் தகுதி பெற்ற தொழில் வல்லுநர்கள், கல்வியாளர்களால் மதிக்கப்படும் மூத் தோருக்கு இத்தகைய அமைப்புகளை நடத்துவதில் மிகப் பெரிய பங்கு அளிக்கப்படுவதை உறுதிப்படுத்திக் கொள்வதே அரசின் முறையான பங்களிப்பாகும். ஆராய்ச்சியாளர்கள், ஆசிரியர்கள், மாணவர்கள் ஆகியோரை ஆதரிப்பதற்காக போதுமான நிதி உத வியை பொதுநிதியில் இருந்து அளிக்கப்படுவதையும், அவர்களை சந்தை சக்திகளின் அடிமைகளாக ஆக்கி விடாமல் பாதுகாப்பதையும் அரசு உறுதிப்படுத்திக் கொள்ளவேண்டும். அத்துடன், ஆதிக்க சக்தி வர்க்கத் தினரின் நலன்களைப் பாதுகாக்கும் வெறும் கருவி களாக பல்கலைக் கழகங்கள் ஆகிவிடாமல் இருப்பதற் காக, பல்கலைக் கழக சமூகத்தின் அனைத்து நிலைக ளிலும் குடிமக்களின் அனைத்துப் பிரிவுகளையும் சேர்ந்த மக்களின் பிரதிநிதித்துவம் போதுமான அள வில் இருக்கிறதா என்பதை உறுதிப்படுத்திக் கொள் வதன் மூலம் சமூக நீதியைக் காப்பாற்றும் வகையிலும், அனைவருக்கும் சமவாய்ப்பு அளிக்க வேண்டும் என்ற அரசமைப்புச் சட்டக் கடமையை நிறைவேற்றும் வகையிலும் அரசு இருக்க வேண்டும். பொது பல்கலைக் கழகங்களுடனான அரசின் உறவு எத்தகையதாக இருக்க வேண்டுமோ அதற்கு முற்றிலும் எதிர்மறையிலான உறவு கொண்டிருப் பதையே, தன்னாட்சி உரிமை வழங்குவது என்று கிளிப்பிள்ளையைப் போல இன்று திரும்பத் திரும்பக் கூறிக் கொண்டிருக்கின்றனர். உண்மையில் அது குடி மக்களுக்கு அரசு ஆற்ற வேண்டிய அனைத்துக் கடமைகளையும் செய்யாமல் தவிர்ப்பதே ஆகும். பல்கலைக் கழகங்களுக்கு தர வரிசைப்படிப்படியான தன்னாட்சி உரிமை அளிக்கப் படும் நடைமுறை அறிமுகப்படுத்தப்படும் என்று அண்மையில் மனித வள மேம்பாட்டுத் துறை அமைச்சர் அறிவித்திருப்பது, உயர்கல்வித் துறைக்கு வழங்கப்படும் பொது நிதியைத் திரும்பப் பெற்றுக் கொள்வதற்கான ஒரு மோசடி திட்டமே ஆகும். அளிக் கப்படும் நிதி உதவியில் தங்களது செயல்பாடுகளை அமைத்துக் கொள்ள வேண்டிய பல்கலைக் கழகத் துறைகள், சந்தை தேவைகளின் கருணைக்கு தங்களை உட் படுத்திக் கொள்ளவேண்டும் என்பதே இதன் பொருளாகும். இது பொது பல்கலைக் கழகங்களின் மீதான ஒரு தாக்குதல் மட்டுமல்லாமல், மக்களாட்சி முறைப்படி தேர்ந்தெடுக்கப்பட்ட ஓர் அரசு தனது நியாயத் தன்மையைப் பெறும் சமூக ஒப்பந்தத்தை மீறுவதுமாகும்.